ભાજપ અગ્રણી અને પક્ષના સૌરાષ્ટ્ર-કચ્છ પ્રવક્તા રાજુભાઈ ધ્રુવે કહેવાતી સંવિધાન બચાવો, દેશ બચાવો રેલીના નામે રાષ્ટ્રવિરોધી તત્વોને રાજકોટમાં એકત્ર કરવાના કોંગ્રેસી તત્વોના કૃત્યને પોતાનું રાજકીય અસ્તિત્વ ટકાવી રાખવાના હવાતિયાં સમાન ગણાવ્યું છે અને પોતાના અંગત હિત સાધવા માટે રાજકોટમાં રાષ્ટ્રવિરોધી અને ભાગલાવાદી તત્વોને નોતરી લોકોને ગેરમાર્ગે દોરવાના અને સામાજિક સમરસતા ડહોળવાના અત્યંત હીન પ્રયાસરૂપ ગણાવ્યું છે.